Endel Vint
Endel Vint (ka Endel Vind; 22. juuli 1909 Lembevere, Konguta vald – 11. jaanuar 1983 Tallinn) oli eesti majandusteadlane, põllumajandusökonomist. Ta lõpetas aastal 1931 Tartu Ülikooli põllumajandusteaduskonna ning täiendas ennast aastatel 1931–1932 Soomes. Ta oli aastatel 1932–1934 Eesti Põllumeeste Keskseltsi sekretär, aastatel 1935–1937 Põllutöökoja konsulent, aastatel 1937–1940 Ühistegevuskoja kooperatiivühisuste revident ja ühtlasi Tallinna Tehnikumis õpetaja.